মাসুদ আনোয়ার
মাসুদ আনোয়ার (উর্দু: مسعود انور‎‎; জন্ম: ১০ ডিসেম্বর, ১৯৬৭) পাঞ্জাবের খানেওয়াল এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে ফয়সালাবাদ, লাহোর, মুলতান, পাকিস্তান অটোমোবাইলস কর্পোরেশন ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শিতা দেখিয়েছেন। এছাড়াও, বামহাতে নিচেরসারিতে ব্যাটিং করতেন তিনি।